###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XVIII. Br. 3/183, OŽUJAK 2014.

**NEKE AKTUALNE MISLI A. G. MATOŠA PRIGODOM 100. GOD. NJEGOVE SMRTI**

„Idealan čovjek je tek ideal, jer dosele bijaše malo ljudi što bijahu istodobno geniji, sveci i heroji, pa aristokratski mislioci tvrde da tek neznatna manjina ljudi može živjeti višim, idealnim životom. To je zabluda. Vječna je zasluga kršćanstva što je dokazalo usuprot poganskim mudracima što kao Sokrat smatrahu tek estetičnog, dakle kultiviranog čovjeka sposobnim za viši, za idealni život, da tim životom može živjeti svaki, pa i najprostiji. Ne može svaki postati pjesnik, naučenjak ili junak, ali svaki može osim atavističkih žigosanih iznimaka osjetiti u sebi Boga, načelo svjetskog reda i zakona, svaki može kultivirati svoju savjest, svaki može postati pošten čovjek. Dok kult energije i uma nije pristupačan svakome, genij dobrote je kao dar suze dan velikoj većini ljudi, pa je najveća krivica modernosti što je baš tu najvažniju stranu duše i čovjeka najviše zapustila, te je moderan čovjek moralno siroče, a moderan život ilustracija bestijalnog egoizma i bestijalne borbe za bestijalan život… Tko zna da je glavni cilj životu kult duše, a čovjek da je prijelaz iz amoralnog u moralni, iz materijalnog u idealni svijet? Tko ljubi u ovom vijeku mržnje, nalazeći u bolovima pravu higijenu duše? Svaki može postati čovjek, ako i ne za druge. Čovjek je veći no što je historijski zabilježeno…Cilj života nije znanje ni moć, već dobrota.“ (*Ljudi i ljudi*, (1912.) U: Sabrana djela XVI)

„Ali ne, nema narod, naš narod vjere filosofa i teologa. Njegov Krist je siromašak, prikovan na krst, njegova nevinost što strada, njegov brat u stradanju, što ga viđa svaki dan na seoskim raskrižjima, na brdima i u dolinama. On živi od Krista i sa Kristom kao od kruha i sa kruhom… (Anda vu morje… (1913.); U: SD XVI) →

**BOŽJA RIJEČ – RIJEČ ŽIVOTA**



 *Zato i mi, opkoljeni tolikim oblakom svjedoka, odbacimo od sebe svako breme i grijeh koji lako zavodi, te ustrajno trčimo na utakmici koja nam je određena. Uprimo pogled u začetnika i završitelja vjere, u Isusa, koji umjesto određene mu radosti podnese križ ne mareći za sramotu te `otada sjedi s desnu` Božjeg prijestolja. Promotrite pomno onoga koji je od grešnika podnio takvo protivljenje protiv samoga sebe , da ne sustanete i ne klonete duhom.*

(Heb 12, 1-3)

**→**  **O našem narodu i inteligenciji** **Matoš je** **zapisao riječi koje jednako vrijede i danas** (1913.):
„Mi imamo krasan narod, imamo divnih dičnih pojedinaca, ali nemamo publike, ili, kako se ona sama naziva , nemamo „inteligencije“, a imat ćemo je tek onda kada se bude trgnula iz toga blatnog, sebičnog mamurluka i kada bude shvatila da i ona ima - dužnost, dužnost hrvatske publike.“ (Dužnost publike (1913.), U: SD, XVI)

O TRIBINI HKDPD-a u ožujku

Odlično predavanjena temu ***Gdje je intelektualac danas?*** *Psihosocijalne odrednice izgubljenoga poslanja* održao je **dr. sc. Križo Katinić.** Temeljni je stav da liberalnom kapitalizmu ne treba intelektualac, nego menadžer koji će „glačati pistu profita“ tako da se intelektualac našao u situaciji da znanje koje ima, danas više ne može koristiti u promjeni svijeta, kako je to intelektualac kroz povijest činio. Zato se pasivizirao, povukao u svoj mali svijet, deprimiran i tjeskoban, jer mu znanje i spoznaja daju vidjeti kamo sve skupa vodi, ali ne vidi načina niti ima snage da nešto promijeni.

Ključ je u duhovnosti: jedino ona može obnoviti svijet i čovjeka jer sve polazi iz nje. Okupljanje u manjim zajednicama i djelovanje na nižim razinama čini se da je trenutno jedina mogućnost da se nešto pokrene i mijenja.

Čitajući Matoševe misli o inteligenciji od prije 100 godina, možemo vidjeti potvrdu toga: nije to problem samo našeg vremena, problem je u duhu i izlaz je u duhovnoj promjeni. Doista, samo vjera u Onoga koji je svijet stvorio i otkupio čovjeka od grijeha te vršenje Njegove volje, istinski mijenja svijet i čovjeka.

 (M. G.)

**PRONAĐI SVOJ LIJEK**

 **U svjetlu vjere ja sam jaka, postojana i ustrajna; u svjetlu vjere se nadam: to ne dopušta da postanem slaba na putu, i bez toga svjetla išla bih po tami. Stoga, vječni Oče, prosvijetli me svjetlom najsvetije vjere.**

 **sv.** **Katarina Sienska**

**POZIV NA TRIBINU**

**TEMA: IZAZOVI BOLJE HRVATSKE**

**PREDAVAČ:** prof. dr. sc. **DAVOR PAVUNA**, dipl. ing. fizike

**ČETVRTAK, 20. ožujka 2014.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

**DUHOVNA OBNOVA U OŽUJKU**

Korizmena je duhovna obnova za članove HKDPD-a i njihove prijatelje 29.3.2014. na Jordanovcu. Voditelj je p. Nikola Stanković, duhovnik HKDPD-a.

TEMA

Čovjek je tek onda na pravom putu duhovnog napretka kad prizna da je od Drugoga i za Drugoga kao što je i od drugih i za druge. „Vjera bez istine ne spašava“ (Papa Franjo, *Lumen fidei*, 24), ali je isto tako istina da je „vjera bez djela mrtva“ (Jak, 14-18). Dinamika duhovnog dozrijevanje ne trpi zaborav izvornog dara vjere i poziva na svetost. Borba s napastima nastavlja se, a tko misli da je dovoljno svet, vjerojatno nije na pravom putu. Morat će ispočetka.

Zainteresirani za duhovne vježbe mogu se javiti Katarini Tadić na telefon 2346 693 ili 091 54 64 506 ili na e-mail adresu: Katarinatadic@gmail.com,

OBAVIJESTI

1. Kroz korizmene petke, od 14. ožujka pa do 11. travnja, u organizaciji HKDPD-a prikazat će se serija filmova iz Svete zamlje pod naslovom "Kroz korizmu u Isusovoj domovini." Filmovi će se prikazivati u dvorani pored bazilike Srca Isusova, Palmotićeva 31 iza večernje svete mise koja se služi u 19 sati.
Filmovi će biti interesantni za one koji nisu bili u Svetoj zemlji da se upoznaju s njom, a oni koji su bili, moći će se podsjetiti na svoj tamošnji boravak.

2. Obavještavamo naše članove da se mogu uključiti u hodočašće u Rim na proglašenje svetim pape Ivana Pavla II. i Ivana XXIII.

Polazak iz Zagreba je 26.travnja. Svi koji su zainteresirani, detaljnije informacije mogu dobiti na telefon 098 904 1396.

3. DRUŠTVO PRIJATELJA GLAGOLJICE pozivlje ljubitelje hrvatske kulturne baštine na Korizmeno – uskrsni tečaj glagoljice koji će započeti u srijedu, 18. ožujka 2014. u 19,30 sati, a nastavit će se idućih pet tjedana, u ukupnom trajanju od 12 sati. Učit će se glagoljsko pismo i čitati tekstovi Muke i Uskrsnuća po sv. Luki iz prve hrvatske tiskane knjige – glagoljskoga Misala iz 1483. godine. Voditelj tečaja je dr. Vladimir Ćepulić. Cijena je tečaja, koja uključuje i materijale tečaja, 50 kuna, a za učenike, studente i umirovljenike 30 kuna. Sav prihod tečaja namijenit će se za Caritas. Prijave se primaju u ponedjeljak, 17. ožujka i utorak, 18.ožujka od 13 do 15 sati na telefon 4826-016 (Ćepulić). Radosno očekujemo Vaš dolazak,

Ravnateljstvo DPG

4**.** Zainteresirani za hodočašće Milosrdnom Isusu u Krakow (u sklopu kojeg će se posjetiti i Wadowice, mjesto rođenja blaženoga Ivana Pavla II.), a koje se organizira od 10. do 13. travnja 2014. godine uz duhovno vodstvo svećenika karmelićanina, mogu se detaljnije informirati i prijaviti kod naše kolegice Dinke Mock na mob: 098-1948-046 ili na mail: dinka.mock@gmail.com

**MOLBA**

**Molimo sve koji nisu podmirili članarinu da to učine što prije.**

|  |  |
| --- | --- |
|  |  |
|  |  |

**H**RVATSKO **K**ATOLIČKO **D**RUŠTVO **P**ROSVJETNIH **D**JELATNIKA Gundulićeva 12/III, 10000 Zagreb; internetska adresa: zrno.fsb.hr/hkdpd; IBAN HR5923600001101523936 **,** kod uplate poziv na broj : 01 JMBG; **Skupina za Zrno**: Matija Grgat, Sanja Valjan, Ana Cindarić i Stjepan Dilber, DI. Telefon uredništva: 098/1614 233. Prilozi se šalju na e-adresu**:** **matija@net.hr**